Žemalės herbas

Žemalės herbas – pagrindinis Žemalės kaimo (Mažeikių rajono savivaldybė, Šerkšnėnų seniūnija) heraldinis atributas.

 Projektas 

Žemalės herbe – trys vilko pėdos auksiniame kaspine. Tai pirmieji gyvūno pėdsakai Lietuvos heraldikoje. Patvirtinti naujai sukurti Šerkšnėnų ir Žemalės herbai mazeikiai.lt 2025-02-03

 Simbolika 

Pėdsakai traktuojami kaip ryšys tarp praeities ir dabarties, vilko simbolika primena bendruomenės konsolidavimąsi prieš bendrą priešą. Herbo skydo spalva paimta juoda, kadangi reiškia žemę. Heraldinė figūra – trys vilko pėdos. Skaičius „trys“ simbolizuoja Žemalės istorijos tarpsnius – dvarą, gatvinį kaimą ir miestelį. Pėdos herbe išdėstytos iš skydo dešinės (heraldiškai žiūrint) į kairę einančioje auksinėje juostoje. Ji primena siaurą istorinį kelią, vingiuojantį per miestelį, turėjusį dvi karčiamas, ir vedusį į Kuršą. Herbe vyraujanti juoda spalva reiškia ne tik žemę ar liūdesį, bet ir išmintį bei išsilavinimą. Auksinė rodo kilnumą, dorumą ir protingumą. Tai atspindi protingą dvarininkų sprendimą – iškirsti mišką ir įkurti kaimą, kuris apsaugotų dvarą nuo vilkų.

 Istorija 

2024 m. rugsėjo 19 d. Lietuvos heraldikos komisija svarstė Žemalės herbo klausimą. Aptartos istorinės vietovės pagrindinio simbolio detalės, taip pat pateikti vėliavos ir bendruomenės antspaudo projektai. Pagrindinius Žemalės simbolius sukūrė heraldikos dailininkas Arvydas Každailis.

Kuriant herbą išskirtinei istorinei vietovei, savo istoriją skaičiuojančiai beveik 500 metų, buvo siūlomos įvairios idėjos.Žemalė – išskirtinė istorinė vietovė, verta herbo santarve.lt 2023-05-19Žemalės herbas ir vėliava – vis arčiau žemališkių tzinios.lt 2024-11-22 Viena jų paremta pasakojimu, kad Žemalės dvarą įžūliai puolė vilkai. Apsisaugant nuo jų, valstiečiams įvesta prievolė saugoti dvaro ūkį nuo plėšrūnų. Vilkas ir buvo pasiūlytas pagrindine vietovės heraldine figūra. Kadangi Žemalės vietovardis reiškia „žemę“, skydui pasiūlytas žemės simbolis – juoda spalva. Herbo dailininkas A. Každailis pasiūlė įvairių išraiškų vilkų su skirtingais atributais variantų. Vėliau dar pridėjo herbus su bajoro, maro kryžiaus simboliais.

Heraldikos komisija siūlė vystyti trijų vilko pėdų heraldinę figūrą. Žemalės bendruomenė svarstė vilko su auksiniu raktu idėją, galiausiai taip pat apsistojo prie vilko pėdų simbolio. Herbas patvirtintas 2025 m. sausio 28 d. prezidento Gitano Nausėdos dekretu Nr. 1K-217.Dėl Žemalės herbo patvirtinimo Lrs.lt

 Šaltiniai 

 Nuorodos 


Kategorija:Žemalė
Kategorija:Mažeikių rajono savivaldybės gyvenviečių herbai
Kategorija:2025 m. patvirtinti Lietuvos gyvenviečių herbai
Kategorija:Lietuvos kaimų herbai